title: Rozhodnutie Rady z 1. marca 1984 o uzavretí Protokolu týkajúceho sa osobitne chránených stredomorských oblastí

text:
Dôležité právne oznámenie

|

31984D0132

Úradný vestník L 068 , 10/03/1984 S. 0036 - 0045 Španielske špeciálne vydanie: Kapitola 15 Zväzok 5 S. 0004  Portugalské špeciálne vydanie Kapitola 15 Zväzok 5 S. 0004

		Rozhodnutie Radyz 1. marca 1984o uzavretí Protokolu týkajúceho sa osobitne chránených stredomorských oblastí(84/132/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, a najmä jej článok 235,so zreteľom na návrh Komisie,so zreteľom na stanovisko Zhromaždenia [1],keďže environmentálne akčné programy Európskych spoločenstiev [2] zdôrazňujú potrebu ochrany a očistenia morí, aby mohli naďalej hrať svoju rolu pri ochrane a vývoji druhov a pri udržovaní životne dôležitej ekologickej rovnováhy;keďže druhý environmentálny akčný program Európskych spoločenstiev zdôrazňuje naliehavú potrebu riešenia problému rozvoja a ekologického manažmentu pobrežných oblastí na medzinárodnej úrovni;keďže tretí environmentálny akčný program Európskych spoločenstiev [3], ktorého hlavné zásady schválila Rada a zástupcovia vlád členských štátov 7. februára 1983, osobitne poukazuje na potrebu racionálnej politiky ochrany a manažmentu prírodných zdrojov;keďže spolupráca s rozvojovými krajinami a najmä so stredomorskými partnermi spoločenstva na účely ochrany životného prostredia je jedným z cieľov druhého environmentálneho akčného programu Európskych spoločenstiev;keďže článok 4 Dohovoru o ochrane Stredozemného mora pred znečisťovaním, ktorý spoločenstvo schválilo rozhodnutím 77/585/EHS [4], zmocňuje zmluvné strany prijať dodatkové protokoly ustanovujúce opatrenia, postupy a normy vykonávania uvedeného dohovoru; keďže podľa tohto článku stredomorské štáty zastúpené na konferencii splnomocnených zástupcov v Ženeve v dňoch 2. a 3. apríla 1982 podpísali protokol týkajúci sa osobitne chránených stredomorských oblastí;keďže spoločenstvo rozhodnutím 75/585/EHS schválilo aj protokol o predchádzaní znečisťovania Stredozemného mora zbavovaním sa odpadu z lodí a lietadiel a rozhodnutím 81/420/EHS [5] protokol týkajúci sa spolupráce v boji proti znečisťovaniu Stredozemného mora ropnými produktmi a inými škodlivými látkami v prípadoch havárií a rozhodnutím 83/101/EHS [6] protokol týkajúci sa ochrany Stredozemného mora proti znečisťovaniu z pozemných zdrojov;keďže protokol týkajúci sa osobitne chránených stredomorských oblastí ustanovuje možné prijatie opatrení týkajúcich sa obchodu, dovozu a vývozu ním chránených živočíchov a rastlín, a preto by mohol ovplyvniť obchodnú politiku a voľný pohyb tovaru medzi členskými štátmi;keďže niektoré ustanovenia uvedeného protokolu by mohli ovplyvniť smernicu Rady 76/464/EHS zo 4. mája 1976 o znečisťovaní spôsobenom niektorými nebezpečnými látkami vypúšťanými do vodného prostredia spoločenstva [7], smernicu Rady 79/409/EHS z 2.. apríla 1979 o ochrane voľne žijúceho vtáctva [8], smernicu Rady 79/923/EHS z 30. októbra 1979 o poža dovanej kvalite vôd pre mäkkýše [9] a nariadenie Rady (EHS) č. 348/81 z 20. januára 1981 o spoločných pravidlách dovozu veľrybích výrobkov [10];keďže uvedený protokol ustanovuje chrániť spoločné prírodné zdroje regiónu, zachovať rozmanitosť pôvodných druhov a chrániť niektoré prirodzené miesta výskytu ustanovením viacerých osobitne chránených oblastí;keďže väčšina signatárov Dohovoru o ochrane Stredozemného mora pred znečisťovaním a pripojených protokolov, v rámci celkového prístupu spoločenstva k Stredozemnému moru, využíva osobitný vzťah so spoločenstvom najmä ohľadne spolupráce; keďže protokol týkajúci sa osobitne chránených stredomorských oblastí ustanovuje podrobné pravidlá tejto spolupráce v sektoroch, na ktoré sa vzťahuje;keďže spoločenstvo podpísalo uvedený protokol 30. marca 1983;keďže spoločenstvo sa bude zúčastňovať na implementácii uvedeného protokolu vykonávaním svojej právomoci vyplývajúcej z jestvujúcich ako aj z nových spoločných pravidiel, ktoré vyplynú z aktov prijatých Radou v budúcnosti, a využívaním výsledkov činností spoločenstva (výskum – výmena informácií) v príslušných oblastiach;keďže sa zdá potrebné, aby spoločenstvo schválilo uvedený protokol, aby tak v priebehu fungovania spoločného trhu dosiahlo jeden z cieľov vytýčených spoločenstvom v oblasti ochrany životného prostredia a kvality života; a pretože zmluva neurčuje žiadne osobitné právomoci vyžadované na prijatie tohto rozhodnutia, malo by sa vychádzať z jej článku 235,ROZHODLA TAKTO:Článok 1Protokol týkajúci sa osobitne chránených stredomorských oblastí sa týmto schvaľuje v mene Európskeho hospodárskeho spoločenstva.Znenie protokolu je pripojené k tomuto rozhodnutiu.Článok 2Predseda Rady uloží akty podľa článku 18 protokolu uvedeného v článku 1.V Bruseli 1. marca 1984Za RadupredsedaH. Bouchardeau[1] Ú. v. ES C 322, 28.11.1983, s. 278.[2] Ú. v. ES C 112, 20.12.1973, s. 1 a Ú. v. ES C 139, 13.6.1977, s. 1.[3] Ú. v. ES C 46, 17.2.1983, s. 1.[4] Ú. v. ES L 240, 19.9.1977, s. 1.[5] Ú. v. ES L 162, 19.6.1981, s. 4.[6] Ú. v. ES L 67, 12.3.1983, s. 1.[7] Ú. v. ES L 129, 18.5.1973, s. 23.[8] Ú. v. ES L 103, 25.4.1979, s. 1.[9] Ú. v. ES L 281, 10.11.1979, s. 47.[10] Ú. v. ES L 39, 12.2.1981, s. 1.--------------------------------------------------Protokoltýkajúci sa osobitne chránených stredomorských oblastíZMLUVNÉ STRANY TOHTO PROTOKOLUSÚC ZMLUVNÝMI STRANAMI DOHOVORU o ochrane Stredozemného mora pred znečisťovaním prijatého v Barcelone 16. februára 1976,VEDOMÉ SI nebezpečenstva hroziaceho životnému prostrediu oblasti Stredozemného mora ako celku vzhľadom na narastajúce ľudské činnosti v tomto regióne,BERÚC DO ÚVAHY osobitné hydrografické a ekologické charakteristiky oblasti Stredozemného mora,ZDÔRAZŇUJÚC dôležitosť ochrany a podľa okolností zlepšovania stavu prírodných zdrojov a prírodných miest Stredozemného mora, ako aj svojho kultúrneho dedičstva v regióne, medzi inými prostriedkami, zriaďovaním osobitne chránených oblastí, vrátane morských a ich životného prostredia,SO ŽELANÍM nadviazať úzku vzájomnú spoluprácu s cieľom dosiahnuť uvedený cieľ,DOHODLI SA TAKTO:Článok 11. Zmluvné strany tohto protokolu (ďalej len "zmluvné strany") vykonajú primerané opatrenia zamerané na ochranu tých morských oblastí, ktoré sú dôležité na ochranu prírodných zdrojov a prírodných miest oblasti Stredozemného mora, ako aj na ochranu svojho kultúrneho dedičstva v tomto regióne.2. Žiadne ustanovenie tohto protokolu nemá vplyv na kodifikáciu a vypracovanie morského zákona Konferenciou Spojených národov o morskom zákone podľa rezolúcie 2750 C (XXV) Valného zhromaždenia Organizácie Spojených národov, ani na súčasné alebo budúce nároky a právne hľadiská ktoréhokoľvek štátu, ktoré sa týkajú morského práva a prírody, a rozsahu pobrežnej a vlajkovej pôsobnosti štátu.Článok 2Na účely určenia osobitne chránených oblastí (ďalej len "chránené oblasti") je oblasťou, na ktorú sa vzťahuje tento protokol, oblasť Stredozemného mora, ako je definovaná v článku 1 Dohovoru o ochrane Stredozemného mora pred znečisťovaním (ďalej len "dohovor"); rozumie sa, že na účely tohto protokolu sa obmedzuje na teritoriálne vody zmluvných strán a môže sa vzťahovať aj na pobrežné vody smerom k pobrežiu od základných súradníc, od ktorých sa meria rozloha teritoriálnych vôd, siahajúc v prípade vodných tokov až po sladkovodnú hranicu. Môže zahrňovať aj mokrade alebo pobrežné oblasti, ktoré určí každá zo zmluvných strán.Článok 31. Zmluvné strany v možnom rozsahu zriaďujú chránené oblasti a snažia sa podnikať kroky potrebné na ochranu uvedených oblastí, a ak je to vhodné, čo najrýchlejšie ich obnovujú.2. Také oblasti sa zakladajú najmä v záujme ochrany:a) - biologicky a ekologicky hodnotných miest,- genetickej rozmanitosti ako aj uspokojivých veľkostí populácií, druhov a ich miest zvolených na rozmnožovanie a miest výskytu,- reprezentatívnych typov ekosystémov ako aj ekologických procesov;b) zvlášť dôležitých miest z hľadiska vedeckého, estetického, historického, archeologického, kultúrneho alebo výchovného záujmu.Článok 4Zmluvné strany tohto protokolu na svojom prvom zasadnutí formulujú a prijmú, prípadne v spolupráci s príslušnými medzinárodnými organizáciami, spoločné usmernenia, a ak je to potrebné, normy alebo kritériá, zaoberajúce sa najmä:a) výberom chránených oblastí;b) zriaďovaním chránených oblastí;c) manažmentom chránených oblastí;d) oznamovaním informácií o chránených oblastiach.Článok 5Zmluvné strany môžu posilniť ochranu chránenej oblasti založením jednej alebo viacerých prechodných oblastí vnútri oblasti, na ktorú sa vzťahuje tento protokol, kde sú činnosti obmedzované menej prísne, pokiaľ ostávajú zlučiteľné s cieľom chránenej oblasti.Článok 61. Ak zmluvná strana zamýšľa zriadiť chránenú oblasť v susedstve štátnej hranice alebo hraníc zóny vnútroštátnej pôsobnosti inej zmluvnej strany, príslušné orgány týchto dvoch zmluvných strán sa snažia vzájomne rokovať s cieľom dosiahnuť dohodu o opatreniach, ktoré sa vykonajú, a okrem iného, preskúmajú možnosť, či aj druhá zmluvná strana neustanoví zodpovedajúcu chránenú oblasť alebo neprijme niektoré iné vhodné opatrenie.2. Ak zmluvná strana zamýšľa zriadiť chránenú oblasť v susedstve štátnej hranice alebo hraníc zóny vnútroštátnej pôsobnosti štátu, ktorý nie je zmluvnou stranou tohto protokolu, zmluvná strana sa snaží spolupracovať s príslušnými orgánmi uvedeného štátu s cieľom rokovať, ako je uvedené v odseku 1.3. Ak zriadia susediace chránené oblasti dve zmluvné strany alebo jedna zmluvná strana a štát, ktorý nie je zmluvnou stranou tohto protokolu, opatrenia sa môžu stanoviť osobitnými dohodami, pričom môže dôjsť k rokovaniu alebo spolupráci podľa odsekov 1 alebo 2.4. Ak štát, ktorý nie je zmluvnou stranou tohto protokolu, zamýšľa zriadiť chránenú oblasť v susedstve štátnej hranice alebo hraníc zóny vnútroštátnej pôsobnosti zmluvnej strany tohto protokolu, zmluvná strana tohto protokolu sa snaží spolupracovať s uvedeným štátom s cieľom rokovať a podľa možnosti uzavrieť osobitnú dohodu podľa odseku 3.Článok 7Zmluvné strany, so zreteľom na sledované ciele a berúc do úvahy charakteristiky každej chránenej oblasti, v súlade s pravidlami medzinárodného práva, postupne prijmú nevyhnutné opatrenia, ktorými môže byť:a) organizácia systému plánovania a manažmentu;b) zákaz vývozu odpadov alebo iných látok, ktoré môžu poškodiť chránenú oblasť;c) regulácia plavby lodí a akéhokoľvek zastavenia sa alebo kotvenia;d) regulácia rybolovu a lovu, a odchytu živočíchov a rastlinného zberu;e) zákaz ničenia rastlinstva alebo živočíchov a zavádzania cudzích druhov;f) regulácia akéhokoľvek konania, ktoré pravdepodobne ohrozí alebo naruší faunu alebo flóru, vrátane zavádzania nepôvodných zoologických alebo botanických druhov;g) regulácia akejkoľvek činnosti, ktorej súčasťou je výskum alebo využívanie morského dna alebo jeho podložia, alebo zmena profilu morského dna;h) regulácia akejkoľvek činnosti, ktorej súčasťou je modifikácia profilu pôdy alebo využívanie pôdy suchozemskej časti morskej chránenej oblasti;i) regulácia akejkoľvek archeologickej činnosti a odstraňovania akýchkoľvek predmetov, ktoré možno považovať za archeologický objekt;j) regulácia obchodovania, dovozu a vývozu živočíchov, častí živočíchov, rastlín, častí rastlín a archeologických predmetov, ktoré pochádzajú z chránených oblastí a sú predmetom ochranných opatrení;k) akékoľvek iné opatrenia zamerané na ochranu ekologických a biologických procesov v chránených oblastiach.Článok 81. Zmluvné strany primerane propagujú zriadenie chránených oblastí ako aj oblastí podľa článku 5 a ich označenie a predpisy, ktoré sa na ne vzťahujú.2. Informácie podľa odseku 1 sa oznámia organizácii určenej v článku 13 dohovoru (ďalej len "organizácia"), ktorá zostavuje a aktualizuje zoznam chránených oblastí v oblasti, na ktorú sa vzťahuje tento protokol. Zmluvné strany predložia organizácii na tento účel všetky potrebné informácie.Článok 91. Zmluvné strany pri vyhlásení ochranných opatrení prihliadajú na tradičné činnosti svojho miestneho obyvateľstva. V najširšom možnom rozsahu sa žiadna výnimka nesmie udeliť z tohto dôvodu, ak by:a) ohrozila buď zachovanie ekosystémov chránených podľa tohto protokolu, alebo biologických procesov prispievajúcich k zachovaniu týchto ekosystémov;b) spôsobila buď vyhynutie, alebo podstatné zníženie počtu jednotlivcov dotvárajúcich druh alebo populácie živočíchov a rastlín v chránených ekosystémoch, alebo akékoľvek ekologicky spojené druhy alebo populácie, najmä sťahovavých druhov a vzácnych, ohrozených alebo endemických druhov.2. Zmluvné strany, ktoré povolia výnimky z ochranných opatrení alebo prísne neuplatnia také opatrenia, informujú o tom organizáciu.Článok 10Zmluvné strany podporujú a rozvíjajú vedecký a technický výskum o svojich chránených oblastiach a o ekosystémoch a archeologickom dedičstve týchto oblastí.Článok 11Zmluvné strany sa snažia čo najširšie informovať verejnosť o význame chránených oblastí a záujme o ne a o vedeckých poznatkoch, ktoré možno z hľadiska ochrany prírody i archeológie z nich získať. Takéto informácie by sa mali vhodne zakomponovať do vzdelávacích programov týkajúcich sa životného prostredia a histórie. Zmluvné strany by sa mali snažiť podporovať účasť svojej verejnosti a svojich organizácií na ochranu prírody na vhodných opatreniach, ktoré sú potrebné na ochranu príslušných oblastí.Článok 12Zmluvné strany v možnom rozsahu vypracujú program spolupráce na koordináciu zriaďovania, plánovania, manažmentu a ochrany chránených oblastí s úmyslom vytvoriť sieť chránených oblastí v stredomorskom regióne, plne prihliadajúc na jestvujúce siete, najmä na sieť chránených území biosféry UNESCO. Mala by sa uskutočňovať pravidelná výmena informácií týkajúcich sa charakteristík chránených oblastí, získaných skúseností a zistených problémov.Článok 13Zmluvné strany si, v súlade s postupmi uvedenými v článku 14, vymieňajú vedecké a technické informácie týkajúce sa súčasného a plánovaného výskumu a očakávaných výsledkov. V maximálnom možnom rozsahu koordinujú svoj výskum. Navyše sa snažia spoločne definovať alebo normalizovať (štandardizovať) vedecké metódy uplatňované pri výbere, manažmente a sledovaní (monitorovaní) chránených oblastí.Článok 141. Pri uplatňovaní zásad spolupráce podľa článkov 12 a 13 zmluvné strany posielajú organizácii:a) porovnateľné informácie na sledovanie biologického vývoja stredomorského životného prostredia;b) správy, publikácie a informácie vedeckej, administratívnej a právne povahy, a to najmä:- o opatreniach, ktoré zmluvné strany vykonali na základe tohto protokolu na ochranu chránených oblastí,- o druhoch prítomných v chránených oblastiach,- o akýchkoľvek hrozbách pre uvedené oblasti, najmä takých, ktoré pravdepodobne majú pôvod v zdrojoch znečistenia mimo vlastnej pôsobnosti.2. Zmluvné strany určia osoby zodpovedné za chránené oblasti. Tieto osoby sa zídu každé dva roky aspoň raz, aby prerokovali záležitosti spoločného záujmu a najmä navrhli odporúčania týkajúce sa vedeckých, administratívnych a právnych informácií, ako aj štandardizácie a spracovania dát.Článok 151. Zmluvné strany priamo alebo s pomocou príslušných regionálnych alebo iných medzinárodných organizácií, alebo dvojstranne, spolupracujú na uvedení tohto protokolu do platnosti, pri formulovaní a vykonávaní programov vzájomnej pomoci a pomoci pri výbere, zakladaní a manažmente chránených oblastí tým rozvojových krajinám, ktoré vyjadria takú potrebu.2. Programy uvedené v odseku 1 by sa mali v týchto krajinách najmä vzťahovať na školenie vedeckých a technických pracovníkov, vedecký výskum a získavanie, využívanie a výrobu vhodných zariadení za výhodných podmienok, ktoré príslušné zmluvné strany navzájom dohodnú.Článok 16Zmeny hraníc alebo právneho stavu chránenej oblasti, prípadne zrušenie celej takej oblasti alebo jej časti sa nesmie uskutočniť inak než podobným postupom, ako sa uplatnil pri jej zakladaní.Článok 171. Riadne zasadnutia zmluvných strán tohto protokolu sa uskutočnia v spojení s riadnymi zasadnutiami zmluvných strán dohovoru, ktoré sa uskutočňujú podľa článku 14 dohovoru. Zmluvné strany môžu mať aj mimoriadne zasadnutia v zhode s uvedeným článkom.2. Úlohou zasadnutí zmluvných strán tohto protokolu je najmä:a) kontrolovať vykonávanie tohto protokolu;b) posudzovať účinnosť prijatých opatrení s osobitným zreteľom na oblasť, na ktorú sa protokol vzťahuje a preskúmavať potrebu iných opatrení, najmä formou príloh alebo prípadných návrhov na zmenu tejto oblasti v súlade s ustanoveniami článku 16 dohovoru;c) prijímať, kontrolovať a podľa potreby meniť a dopĺňať prílohu tohto protokolu;d) sledovať zriaďovanie a rozvoj siete chránených oblastí podľa článku 12 a prijímať usmernenia na uľahčenie zriaďovania a rozvoja tohto systému, a rozširovanie spolupráce medzi zmluvnými stranami;e) posudzovať odporúčania zo zasadnutí osôb zodpovedných za chránené oblasti podľa článku 14, ods. 2;f) posudzovať správy, ktoré zmluvné strany predkladajú organizácii podľa článku 20 dohovoru a všetky ostatné informácie, ktoré zmluvné strany pravdepodobne budú predkladať organizácii alebo na zasadnutie zmluvných strán.Článok 181. Ustanovenia dohovoru, ktoré sa vzťahujú na ktorýkoľvek protokol, sa uplatňujú aj na tento protokol.2. Rokovací poriadok a finančné pravidlá prijaté podľa článku 18 ods. 2 dohovoru sa uplatňujú na tento protokol, pokiaľ sa zmluvné strany tohto protokolu nedohodnú inak.3. Tento protokol je pripravený na podpis v Ženeve v dňoch 3. a 4. apríla 1982 a v Madride od 5. apríla 1982 do 2. apríla 1983 pre ktorúkoľvek zmluvnú stranu dohovoru a každý štát pozvaný na konferenciu splnomocnených zástupcov o protokole týkajúcom sa osobitne chránených stredomorských oblastí, konanú v Ženeve v dňoch 2. a 3. apríla 1982. Od 5. apríla 1982 do 2. apríla 1983 je otvorený na podpis aj pre ktorékoľvek regionálne hospodárske zoskupenie, ktorého aspoň jeden člen je pobrežným štátom oblasti Stredozemného mora a ktorý vykonáva právomoci v oblasti, na ktorú sa vzťahuje tento protokol.4. Tento protokol podlieha ratifikácii, prijatiu alebo schváleniu. Ratifikačné, prijímacia alebo schvaľovacie listiny sú uložené u vlády Španielska, ktorá prevezme funkcie depozitára.5. Od 3. apríla 1983 je tento protokol otvorený na pristúpenie pre zmluvné strany dohovoru a ktorýkoľvek štát alebo zoskupenie podľa odseku 3.6. Tento protokol nadobudne platnosť 30. deň od uloženia aspoň šiestich ratifikačných, prijímacích alebo schvaľovacích listín alebo listín o pristúpení k protokolu.Na dôkaz toho dolu podpísaní, riadne oprávnení zástupcovia podpísali tento protokol.Dané v Ženeve dnes, tretí deň mesiaca apríla jedentisícdeväťstoosemdesiatdva v jednom vyhotovení v anglickom, arabskom, francúzskom a španielskom jazyku, tieto štyri texty sú rovnocenne záväzné.--------------------------------------------------


title: 2011/82/EÚ: Rozhodnutie Rady z  31. januára 2011 o uzavretí dohody medzi Európskou úniou a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)

text:
               8.2.2011

               SK

               Úradný vestník Európskej únie

               L 32/1

         ROZHODNUTIE RADY
   z 31. januára 2011
   o uzavretí dohody medzi Európskou úniou a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013)
   (2011/82/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 165 ods. 4 a článok 166 ods. 4 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Komisia v mene Európskej únie dojednala dohodu medzi Európskou úniou a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe celoživotného vzdelávania (2007 – 2013) (ďalej len „dohoda“) ustanovenými rozhodnutiami Európskeho parlamentu a Rady č. 1719/2006/ES (1) a č. 1720/2006/ES (2) z 15. novembra 2006.

               (2)

               Dohoda bola v mene Únie podpísaná 15. februára 2010 s výhradou jej uzavretia k neskoršiemu dátumu v súlade s rozhodnutím Rady 2010/195/EÚ (3).

               (3)

               Táto dohoda by sa mala uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje dohoda medzi Európskou úniou a Švajčiarskou konfederáciou, ktorou sa ustanovujú podmienky účasti Švajčiarskej konfederácie na programe Mládež v akcii a na akčnom programe v oblasti celoživotného vzdelávania (2007 – 2013) (ďalej len „dohoda“) (4).
   Článok 2
   Predseda Rady v mene Únie vydá oznámenia stanovené v článkoch 3 a 5 dohody.
   Článok 3
   Dohoda súvisí s dohodou medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb (5) (ďalej len „dohoda o voľnom pohybe osôb“) uzavretou rozhodnutím Rady a Komisie 2002/309/ES, Euratom (6), ako je stanovené v článku 3 dohody.
   Článok 4
   V prípade vypovedania dohody je Komisia oprávnená vyriešiť so Švajčiarskom dôsledky takéhoto vypovedania v súlade s článkom 3 dohody.
   Článok 5
   Pozíciu Únie k rozhodnutiam zmiešaného výboru dohody o voľnom pohybe osôb uvedeným v článku 4 dohody (ďalej len „zmiešaný výbor“) prijíma Komisia, pokiaľ ide o zmenu a doplnenie príloh k dohode v záujme ich prispôsobenia úpravám aktov Únie uvedených v dohode. Pokiaľ ide o všetky ostatné rozhodnutia zmiešaného výboru týkajúce sa zmien a doplnení príloh k dohode, Komisia prijme pozíciu Únie po porade s Výborom pre program Mládež v akcii a/alebo výborom pre akčný program v oblasti celoživotného vzdelávania podľa postupu uvedeného v článku 9 ods. 2 rozhodnutia č. 1719/2006/ES a článku 10 ods. 2 rozhodnutia č. 1720/2006/ES.
   Článok 6
   Toto rozhodnutie nadobúda účinnosť dňom jeho prijatia.

      V Bruseli 31. januára 2011

            Za Radu

            predsedníčka

         C. ASHTON

      (1)  Ú. v. EÚ L 327, 24.11.2006, s. 30.

      (2)  Ú. v. EÚ L 327, 24.11.2006, s. 45.

      (3)  Ú. v. EÚ L 87, 7.4.2010, s. 7.

      (4)  Dohoda bola uverejnená v Ú. v. EÚ L 87, 7.4.2010, s. 9, spolu s rozhodnutím o podpísaní a predbežnom vykonávaní.

      (5)  Ú. v. ES L 114, 30.4.2002, s. 6.

      (6)  Ú. v. ES L 114, 30.4.2002, s. 1.


title: 2010/733/EÚ: Rozhodnutie Rady z  29. novembra 2010 , ktorým sa vymenúva jeden fínsky náhradník Výboru regiónov

text:
               2.12.2010

               SK

               Úradný vestník Európskej únie

               L 316/9

         ROZHODNUTIE RADY
   z 29. novembra 2010,
   ktorým sa vymenúva jeden fínsky náhradník Výboru regiónov
   (2010/733/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh fínskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ a 18. januára 2010 rozhodnutie 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Miikka SEPPÄLÄHO sa uvoľnilo miesto náhradníka Výboru regiónov,

         PRIJAL TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:
   pán Antero SAKSALA

      Pirkkalan kunnanvaltuuston jäsen.

   Článok 2
   Toto rozhodnutie nadobúda účinnosť dňom jeho prijatia.

      V Bruseli 29. novembra 2010

            Za Radu

            predseda

         K. PEETERS

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.


title: Rozhodnutie Rady z  22. apríla 2013 , ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci

text:
               26.4.2013

               SK

               Úradný vestník Európskej únie

               C 120/7

         ROZHODNUTIE RADY
   z 22. apríla 2013,
   ktorým sa vymenúvajú členovia a náhradníci Poradného výboru pre bezpečnosť a ochranu zdravia pri práci
   2013/C 120/02
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2003/C 218/01 z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               (1)

               Rada svojím rozhodnutím zo 16. februára 2010 (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 1. marca 2010 do 28. februára 2013.

               (2)

               Noví členovia a náhradníci by sa z tohto dôvodu mali vymenovať na obdobie troch rokov.

               (3)

               Členovia a náhradníci zostávajú vo funkcii, kým nie sú nahradení alebo znovu vymenovaní,

         PRIJALA TOTO ROZHODNUTIE:
   Článok 1
   Do Poradného výboru pre bezpečnosť a ochranu zdravia pri práci sa týmto na obdobie od 22. apríla 2013 do 28. februára 2016 vymenúvajú:
   I.   ZÁSTUPCOVIA VLÁD

               Členský štát

               Členovia

               Náhradníci

               Belgicko

               pán Christian DENEVE

               pán Jan BATEN
               pán Xavier LEBICHOT

               Bulharsko

               pani Vaska SEMERDŽIEVA

               pán Atanas KOLČAKOV
               pani Darina KONOVA

               Česká republika

               pán Jaroslav HLAVÍN

               pani Anna SAMKOVÁ
               pani Anežka SIXTOVÁ

               Dánsko

               pani Charlotte SKJOLDAGER

               pani Annemarie KNUDSEN
               pani Christine HOLM DONATZKY

               Nemecko

               pán Michael KOLL

               pani Ellen ZWINK
               pán Kai SCHÄFER

               Estónsko

               pani Veronika KAIDIS

               pani Kristel PLANGI
               pán Rein REISBERG

               Írsko

               pani Paula GOUGH

               pán Michael WALSH
               pán John NEWHAM

               Grécko

               pán Antonios CHRISTODOULOU

               pani Stamatina PISSIMISSI
               pani Aggeliki MOIROU

               Španielsko

               pani Dolores LIMÓN TAMÉS

               pán Mario GRAU RÍOS
               pani Mercedes TEJEDOR AIBAR

               Francúzsko

               pani Bénédicte LEGRAND-JUNG

               pani Sophie BARON
               pán Olivier MEUNIER

               Taliansko

               pán Paolo PENNESI

               pán Lorenzo FANTINI
               pani Paola CASTELLANO

               Cyprus

               pán Leandros NICOLAIDES

               pán Marios KOURTELLIS
               pán Anastasios YIANNAKI

               Lotyšsko

               pani Māra VĪKSNE

               pani Jolanta GEDUŠA
               pán Renārs LŪSIS

               Litva

               pani Aldona SABAITIENĖ

               pani Vilija KONDROTIENĖ
               pani Nerita ŠOT

               Luxembursko

               pán Paul WEBER

               pán Robert HUBERTY
               pán Carlo STEFFES

               Maďarsko

               pán József BAKOS

               pani Katalin BALOGH
               pani Éva GRÓNAI

               Malta

               pán Mark GAUCI

               pán Vincent ATTARD
               pán David SALIBA

               Holandsko

               pani Esther de KLEUVER

               pán Martin G. DEN HELD
               pán Andre MARCET

               Rakúsko

               pani Anna RITZBERGER-MOSER

               pani Gertrud BREINDL
               pani Gerlinde ZINIEL

               Poľsko

               pani Danuta KORADECKA

               pán Daniel Andrzej PODGÓRSKI
               pán Roman SĄSIADEK

               Portugalsko

               pán Pedro Nuno PIMENTA BRAZ

               pán Carlos PEREIRA

               Rumunsko

               pani Livia COJOCARU

               pani Anca PRICOP
               pán Marian TĂNASE

               Slovinsko

               pani Tatjana PETRIČEK

               pán Jože HAUKO
               pán Etbin TRATNIK

               Slovensko

               pani Romana ČERVIENKOVÁ

               pani Eleonóra FABIÁNOVÁ
               pán Erich VASELÉNYI

               Fínsko

               pán Leo SUOMAA

               pani Kristiina MUKALA
               pán Wiking HUSBERG

               Švédsko

               pán Mikael SJÖBERG

               pán Per EWALDSSON
               pani Boel CALLERMO

               Spojené kráľovstvo

               pán Stuart BRISTOW

               pán Clive FLEMING
               pán Stephen TAYLOR

   II.   ZÁSTUPCOVIA ODBOROVÝCH ZVÄZOV

               Členský štát

               Členovia

               Náhradníci

               Belgicko

               pán François PHILIPS

               pán Hermann FONCK
               pán Stéphane LEPOUTRE

               Bulharsko

               pán Ivan KOKALOV

               pán Alexander ZAGOROV
               pani Reneta VASILEVA

               Česká republika

               pán Jaroslav ZAVADIL

               pán Miroslav KOSINA
               pán Jindřich POLÍVKA

               Dánsko

               pani Heidi RØNNE MØLLER

               pán Jan KAHR FREDERIKSEN

               Nemecko

               pani Marina SCHRÖDER

               pán Horst RIESENBERG-MORDEJA
               pani Susanne JASPER

               Estónsko

               pani Aija MAASIKAS

               pán Peeter ROSS
               pán Ülo KRISTJUHAN

               Írsko

               pán Sylvester CRONIN

               pani Esther LYNCH
               pán Dessie ROBINSON

               Grécko

               pán Ioannis ADAMAKIS

               pán Andreas STOIMENIDIS
               pán Efthimios THEOHARIS

               Španielsko

               pani Marisa RUFINO

               pán Pedro J. LINARES
               pán Emilio GONZALEZ

               Francúzsko

               pán Gilles SEITZ

               pán Henri FOREST

               Taliansko

               pani Cinzia FRASCHERI

               pán Marco LUPI
               pán Sebastiano CALLERI

               Cyprus

               pán Nikos SATSIAS

               pán Nikos ANDREOU
               pán Stelios CHRISTODOULOU

               Lotyšsko

               pán Ziedonis ANTAPSONS

               pán Mārtiņš PUŽULS
               pán Vladimirs NOVIKOVS

               Litva

               pani Inga RUGINIENĖ

               pán Petras GRĖBLIAUSKAS
               pán Gediminas MOZŪRA

               Luxembursko

               pán Serge SCHIMOFF

               pán Marcel GOEREND
               pán Robert FORNIERI

               Maďarsko

               Malta

               pán Joseph CARABOTT

               pán Edwin BALZAN
               pán Chris ATTARD

               Holandsko

               pán W. VAN VEELEN

               pán H. VAN STEENBERGEN
               pani S. BALJEU

               Rakúsko

               pani Ingrid REIFINGER

               pani Julia NEDJELIK-LISCHKA
               pán Alexander HEIDER

               Poľsko

               pani Iwona PAWLACZYK

               pán Dariusz GOC
               pán Stanisław STOLARZ

               Portugalsko

               pán Fernando José MACHADO GOMES

               pán Georges CASULA
               pani Catarina FERREIRA TAVARES

               Rumunsko

               Slovinsko

               pán Lučka BÖHM

               pán Aljoša ČEČ
               pán Bojan GOLJEVŠČEK

               Slovensko

               pán Peter RAMPAŠEK

               pán Alexander TAŽÍK
               pán Bohuslav BENDÍK

               Fínsko

               pani Raili PERIMÄKI

               pani Paula ILVESKIVI
               pán Erkki AUVINEN

               Švédsko

               pani Christina JÄRNSTEDT

               pani Jana FROMM
               pani Karin FRISTEDT

               Spojené kráľovstvo

               pán Hugh ROBERTSON

   III.   ZÁSTUPCOVIA ZAMESTNÁVATEĽSKÝCH ORGANIZÁCIÍ

               Členský štát

               Členovia

               Náhradníci

               Belgicko

               pán Kris DE MEESTER

               pán Thierry VANMOL
               pán Marc JUNIUS

               Bulharsko

               pán Georgi STOEV

               pani Daniela SIMIDČIEVA
               pani Peťa GEOREVA

               Česká republika

               pán Karel PETRŽELKA

               pán František HROBSKÝ
               pán Martin RÖHRICH

               Dánsko

               pani Christina SODE HASLUND

               pani Karoline KLAKSVIG
               pán Sven-Peter NYGAARD

               Nemecko

               pán Eckhard METZE

               pán Rüdiger TRIEBEL
               pán Stefan ENGEL

               Estónsko

               pán Marek SEPP

               pani Marju PEÄRNBERG
               pani Ülle MATT

               Írsko

               pán Carl ANDERS

               pani Theresa DOYLE
               pán Kevin ENRIGHT

               Grécko

               Španielsko

               pani Isabel MAYA RUBIO

               pani Laura CASTRILLO NUÑEZ
               pán José de la CAVADA HOYO

               Francúzsko

               pani Nathalie BUET

               pán Franck GAMBELLI
               pán Patrick LÉVY

               Taliansko

               pani Fabiola LEUZZI

               pán Giorgio RUSSOMANNO
               pán Pietro MASCIOCCHI

               Cyprus

               pán Emilios MICHAEL

               pán Polyvios POLYVIOU
               pani Lena PANAGIOTOU

               Lotyšsko

               pán Aleksandrs GRIGORJEVS

               pani Irēna UPZARE
               pán Andris POMMERS

               Litva

               pán Vaidotas LEVICKIS

               pán Jonas GUZAVIČIUS

               Luxembursko

               pán Pierre BLAISE

               pán François ENGELS
               pán Marc KIEFFER

               Maďarsko

               Malta

               pán John SCICLUNA

               pán Andrew Agius MUSCAT
               pani Carmen BORG

               Holandsko

               pán W.M.J.M. VAN MIERLO

               pán R. VAN BEEK
               pán J.J.H. KONING

               Rakúsko

               pani Christa SCHWENG

               pán Alexander BURZ
               pani Pia-Maria ROSNER-SCHEIBENGRAF

               Poľsko

               pán Grzegorz JUSZCZYK

               pani Grażyna SPYTEK-BANDURSKA

               Portugalsko

               pán Luís HENRIQUE

               pán Manuel Marcelino PENA COSTA
               pán Luís Miguel CORREIA MIRA

               Rumunsko

               pán Ovidiu NICOLESCU

               pán Cristian HOTOBOC
               pani Irina Mirela MANOLE

               Slovinsko

               pán Igor ANTAUER

               pani Tatjana ČERIN
               pán Anže HIRŠL

               Slovensko

               pán Róbert MEITNER

               Fínsko

               pani Katja LEPPÄNEN

               pán Jan SCHUGK
               pán Rauno TOIVONEN

               Švédsko

               pani Bodil MELLBLOM

               pán Ned CARTER
               pani Cecilia ANDERSSON

               Spojené kráľovstvo

               pán Guy BAILEY

         Článok 2
   Rada vymenuje ešte nenavrhnutých členov a náhradníkov neskôr.
   Článok 3
   Toto rozhodnutie nadobúda účinnosť dňom jeho prijatia.
   Článok 4
   Toto rozhodnutie sa na účely informovania uverejní v Úradnom vestníku Európskej únie.

      V Luxemburgu 22. apríla 2013

            Za Radu

            predseda

         S. COVENEY

      (1)  Ú. v. EÚ C 218, 13.9.2003, s. 1.

      (2)  Ú. v. EÚ L 45, 20.2.2010, s. 5.


title: 2011/188/ES: Rozhodnutie Rady z  27. júla 2009 o uzavretí Dočasnej dohody o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej zo strany Európskeho spoločenstva#Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej

text:
               26.3.2011

               SK

               Úradný vestník Európskej únie

               L 80/19

         ROZHODNUTIE RADY
   z 27. júla 2009
   o uzavretí Dočasnej dohody o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej zo strany Európskeho spoločenstva
   (2011/188/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   so zreteľom na stanovisko Európskeho parlamentu,
   keďže:

               (1)

               Do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi na jednej strane a Turkménskom na strane druhej, podpísanej v Bruseli 25. mája 1998, je potrebné v mene Európskeho spoločenstva schváliť Dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, podpísanú 10. novembra 1999 v Bruseli.

               (2)

               Článok 31 uvedenej dočasnej dohody o obchode a obchodných záležitostiach by sa mal zmeniť a doplniť tak, aby sa v ňom zohľadnili nové úradné jazyky Spoločenstva v období po podpise dohody, a to prostredníctvom výmeny listov medzi Európskym spoločenstvom a Turkménskom, ktorou sa mení a dopĺňa Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, pokiaľ ide o autentické jazykové znenia,

         ROZHODLA TAKTO:
   Článok 1
   Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej spolu s jej prílohami, protokolom a vyhláseniami a výmenou listov medzi Európskym spoločenstvom a Turkménskom, ktorou sa mení a dopĺňa Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, pokiaľ ide o autentické jazykové znenia, ktorou sa mení a dopĺňa článok 31 uvedenej dočasnej dohody o obchode a obchodných záležitostiach, sa týmto v mene Európskeho spoločenstva schvaľuje.
   Uvedené texty sú pripojené k tomuto rozhodnutiu.
   Článok 2
   Týmto sa predseda Rady poveruje určiť osoby splnomocnené podpísať dohodu vo forme výmeny listov v mene Európskeho spoločenstva.
   Článok 3
   Predseda Rady vydá v mene Európskeho spoločenstva oznámenie stanovené v článku 32 dočasnej dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 27. júla 2009

            Za Radu

            predseda

         C. BILDT

      PREKLAD
      DOČASNÁ DOHODA
      o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej
      EURÓPSKE SPOLOČENSTVO, EURÓPSKE SPOLOČENSTVO UHLIA A OCELE A EURÓPSKE SPOLOČENSTVO PRE ATÓMOVÚ ENERGIU, ďalej len „Spoločenstvo“,
      na jednej strane a
      TURKMÉNSKO
      na strane druhej,
      KEĎŽE Dohoda o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Turkménskom na strane druhej, bola parafovaná 24. mája 1997;
      KEĎŽE cieľom dohody o partnerstve a spolupráci je upevniť a rozšíriť vzťahy, ktoré sa v minulosti nadviazali najmä prostredníctvom Dohody o obchode a obchodnej a hospodárskej spolupráci medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík podpísanej 18. decembra 1989;
      KEĎŽE je potrebné zabezpečiť rýchly rozvoj obchodných vzťahov medzi stranami;
      KEĎŽE na tento účel je potrebné, aby sa na základe dočasnej dohody čo najskôr vykonali ustanovenia dohody o partnerstve a spolupráci týkajúce sa obchodu a obchodných záležitostí;
      KEĎŽE uvedenými ustanoveniami by sa preto mali nahradiť príslušné ustanovenia dohody o obchode a obchodnej a hospodárskej spolupráci;
      KEĎŽE je potrebné, aby sa zabezpečilo, že kým nenadobudne platnosť dohoda o partnerstve a spolupráci a kým sa nezriadi rada pre spoluprácu, môže spoločný výbor zriadený podľa dohody o obchode a obchodnej a hospodárskej spolupráci vykonávať právomoci, ktoré sa rade pre spoluprácu prideľujú na základe dohody o partnerstve a spolupráci a ktoré sú potrebné na vykonávanie dočasnej dohody;
      ROZHODLI SA uzavrieť túto dohodu a na tento účel vymenovali za svojich splnomocnených zástupcov:
      EURÓPSKE SPOLOČENSTVO: Antti SATULI, veľvyslanec, stály predstaviteľ Fínskej republiky, predseda Výboru stálych predstaviteľov
      EURÓPSKE SPOLOČENSTVO UHLIA A OCELE: Timmo SUMMA, riaditeľ Generálneho riaditeľstva pre vonkajšie vzťahy, Komisia Európskych spoločenstiev
      EURÓPSKE SPOLOČENSTVO PRE ATÓMOVÚ ENERGIU: Timmo SUMMA, riaditeľ Generálneho riaditeľstva pre vonkajšie vzťahy, Komisia Európskych spoločenstiev
      TURKMÉNSKO:
      Khydaiberdy ORAZOV, podpredseda vlády, KTORÍ po výmene svojich plných mocí formálne uznaných za správne a náležité
      SA DOHODLI TAKTO:
      HLAVA I

         VŠEOBECNÉ ZÁSADY

      [DPS (dohoda o partnerstve a spolupráci) s Turkménskom: hlava I]
      Článok 1
      [DPS s Turkménskom: článok 2]
      Dodržiavanie demokracie a základných ľudských práv, ako sú vymedzené vo Všeobecnej deklarácii ľudských práv, Charte Organizácie Spojených národov, Helsinskom záverečnom akte a Parížskej charte pre novú Európu, a zásad trhovej ekonomiky, ako aj práv vyhlásených v dokumentoch z bonnského stretnutia Konferencie o bezpečnosti a spolupráci v Európe je základom vnútroštátnej a zahraničnej politiky strán a tvorí podstatný prvok tejto dohody.
      HLAVA II

         OBCHOD S TOVAROM

      [DPS s Turkménskom: hlava III]
      Článok 2
      [DPS s Turkménskom: článok 7]
      1.   Strany si vzájomne udelia doložku najvyšších výhod vo všetkých oblastiach, ktoré sa týkajú:

                  —

                  dovozných a vývozných ciel a poplatkov vrátane metód výberu týchto ciel a poplatkov,

                  —

                  ustanovení o colnom konaní, tranzite, colných skladoch a prekládke tovaru,

                  —

                  daní a ostatných vnútroštátnych poplatkov akéhokoľvek druhu, ktoré sa priamo alebo nepriamo vzťahujú na dovážaný tovar,

                  —

                  spôsobov platby a prevodu týchto platieb týkajúcich sa obchodu s tovarom,

                  —

                  predpisov upravujúcich predaj, nákup, dopravu, distribúciu a použitie tovaru na vnútornom trhu.

            2.   Ustanovenia odseku 1 sa neuplatňujú na:

                  a)

                  výhody poskytnuté s cieľom vytvoriť colnú úniu alebo zónu voľného obchodu alebo na základe vytvorenia tejto únie alebo zóny;

                  b)

                  výhody poskytnuté určitým krajinám v súlade s pravidlami Svetovej obchodnej organizácie (World Trade Organisation – WTO) a s ďalšími medzinárodnými dohodami v prospech rozvojových krajín;

                  c)

                  výhody poskytnuté susedným krajinám s cieľom zjednodušiť pohraničný styk.

            3.   Ustanovenia odseku 1 sa počas prechodného obdobia, ktoré sa končí 31. decembra 1998, neuplatňujú na výhody definované v prílohe I, ktoré udeľuje Turkménsko iným štátom, ktoré vznikli v dôsledku rozpadu ZSSR.
      Článok 3
      [DPS s Turkménskom: článok 8]
      1.   Strany súhlasia s tým, že podstatnou podmienkou na dosiahnutie cieľov tejto dohody je zásada slobody tranzitu.
      V tejto súvislosti každá strana zabezpečí cez svoje územie neobmedzený tranzit tovaru pochádzajúceho z colného územia alebo určeného pre colné územie druhej strany.
      2.   Medzi oboma stranami platia pravidlá ustanovené v článku V odsekoch 2, 3, 4 a 5 dohody GATT.
      3.   Pravidlami ustanovenými v tomto článku nie sú dotknuté osobitné pravidlá, ktoré platia pre špecifické odvetvia, predovšetkým pre dopravu, alebo výrobky dohodnuté stranami.
      Článok 4
      [DPS s Turkménskom: článok 9]
      Bez toho, aby boli dotknuté práva a povinnosti vyplývajúce z medzinárodných dohovorov o prepustení tovaru do režimu dočasného použitia, ktorými sú obe strany viazané, poskytne okrem toho každá strana druhej strane oslobodenie od dovozných ciel a poplatkov na tovar prepustený do režimu dočasného použitia, a to v prípadoch a podľa postupov ustanovených ktorýmkoľvek iným medzinárodným dohovorom v tejto oblasti, ktorým je strana viazaná, a v súlade so svojimi právnymi predpismi. Je potrebné vziať do úvahy podmienky, za ktorých príslušná strana prijala záväzky vyplývajúce z takéhoto dohovoru.
      Článok 5
      [DPS s Turkménskom: článok 10]
      1.   Tovar s pôvodom v Turkménsku sa dováža do Spoločenstva bez množstvových obmedzení a opatrení s rovnakým účinkom bez toho, aby boli dotknuté ustanovenia článkov 7, 10 a 11 tejto dohody.
      2.   Tovar s pôvodom v Spoločenstve sa dováža do Turkménska bez akýchkoľvek množstvových obmedzení a opatrení s rovnakým účinkom bez tohto, aby boli dotknuté ustanovenia článkov 7, 10 a 11 tejto dohody.
      Článok 6
      [DPS s Turkménskom: článok 11]
      Obchod s tovarom sa medzi stranami uskutočňuje za trhové ceny.
      Článok 7
      [DPS s Turkménskom: článok 12]
      1.   Pokiaľ sa určitý výrobok dováža na územie jednej zo strán v takom zvýšenom množstve alebo za takých podmienok, že to spôsobuje alebo tým hrozí spôsobenie ujmy domácim výrobcom podobných alebo priamo si konkurujúcich výrobkov, Spoločenstvo alebo Turkménsko, podľa toho, ktorej strany sa táto situácia týka, môže prijať vhodné opatrenia v súlade s nasledujúcimi postupmi a podmienkami.
      2.   Pred prijatím akýchkoľvek opatrení alebo v prípadoch, na ktoré sa vzťahuje odsek 4, čo najskôr poskytne Spoločenstvo alebo Turkménsko, podľa toho, ktorej strany sa daná situácia týka, spoločnému výboru všetky potrebné informácie s cieľom nájsť riešenie prijateľné pre obe strany, ako sa uvádza v hlave IV.
      3.   Pokiaľ v priebehu 30 dní po obrátení sa na spoločný výbor nedôjde na základe konzultácií k dosiahnutiu dohody týkajúcej sa opatrení na zabránenie situácie, má strana, ktorá požiadala o konzultáciu, právo obmedziť dovoz dotknutých výrobkov, a to v takom rozsahu a na také obdobie, ktoré je nevyhnutné na zabránenie ujme alebo jej nápravu, alebo právo prijať iné vhodné opatrenia.
      4.   Za kritických okolností, keď by odklad spôsobil ťažko napraviteľné škody, môžu strany prijať opatrenia pred uskutočnením konzultácií, avšak za podmienky, že konzultácie budú navrhnuté ihneď po prijatí týchto opatrení.
      5.   Pri výbere opatrení podľa tohto článku strany uprednostnia také opatrenia, ktoré čo najmenej narušia dosiahnutie cieľov tejto dohody.
      6.   Žiadne ustanovenie tohto článku sa nijakým spôsobom nedotýka prijatia antidumpingových alebo vyrovnávacích opatrení ktoroukoľvek zo strán v súlade s článkom VI dohody GATT z roku 1994, s dohodou o vykonávaní článku VI dohody GATT z roku 1994, s dohodou o dotáciách a vyrovnávacích opatreniach alebo v súlade so súvisiacimi vnútroštátnymi právnymi predpismi ani nemá naň vplyv.
      Článok 8
      [DPS s Turkménskom: článok 13]
      Strany sa zaväzujú, že pokiaľ to dovolia okolnosti, posúdia vývoj ustanovení tejto dohody o vzájomnom obchode s tovarom vrátane situácie, ktorá v budúcnosti vznikne pristúpením Turkménska k WTO. Spoločný výbor uvedený v článku 17 môže v súvislosti s týmto vývojom dať stranám odporúčania, ktoré sa môžu v prípade akceptovania vykonať na základe dohody strán v súlade s ich príslušnými postupmi.
      Článok 9
      [DPS s Turkménskom: článok 14]
      Dohoda nevylučuje zákazy ani obmedzenia dovozu, vývozu alebo tranzitu tovaru z dôvodu verejnej morálky, verejného poriadku, verejnej bezpečnosti, ochrany zdravia a života ľudí a zvierat alebo ochrany rastlín, ochrany prírodných zdrojov, ochrany národného bohatstva umeleckej, historickej alebo archeologickej hodnoty alebo ochrany duševného, priemyselného a obchodného vlastníctva alebo predpisov týkajúcich sa zlata a striebra. Tieto zákazy alebo obmedzenia však nesmú slúžiť ako prostriedky svojvoľnej diskriminácie alebo skrytého obmedzovania obchodu medzi stranami.
      Článok 10
      [DPS s Turkménskom: článok 15]
      Táto hlava sa nevzťahuje na obchod s textilnými výrobkami v kapitolách 50 až 63 kombinovanej nomenklatúry. Obchod s týmito výrobkami upravuje samostatná dohoda, ktorá bola parafovaná 30. decembra 1995 a ktorá sa predbežne vykonáva od 1. januára 1996.
      Článok 11
      [DPS s Turkménskom: článok 16]
      1.   Obchod s výrobkami, na ktoré sa vzťahuje Zmluva o založení Európskeho spoločenstva uhlia a ocele, upravujú ustanovenia tejto hlavy s výnimkou článku 5.
      2.   Zostaví sa kontaktná skupina pre otázky týkajúce sa uhlia a ocele, v ktorej budú zástupcovia Spoločenstva na jednej strane a zástupcovia Turkménska na strane druhej.
      Táto kontaktná skupina si pravidelne vymieňa informácie o všetkých otázkach týkajúcich sa uhlia a ocele, ktoré sú predmetom záujmu strán.
      Článok 12
      [DPS s Turkménskom: článok 17]
      Obchod s jadrovým materiálom sa bude riadiť ustanoveniami Zmluvy o založení Európskeho spoločenstva pre atómovú energiu. V nevyhnutnom prípade sa obchod s jadrovým materiálom riadi osobitnou dohodou, ktorá sa uzatvorí medzi Európskym spoločenstvom pre atómovú energiu a Turkménskom.
      HLAVA III

         PLATBY, HOSPODÁRSKA SÚŤAŽ A INÉ HOSPODÁRSKE USTANOVENIA

      [DPS s Turkménskom: hlava IV]
      Článok 13
      [DPS s Turkménskom: článok 39 ods. 1]
      Strany sa zaväzujú, že povolia všetky bežné platby vo voľne zameniteľnej mene medzi osobami s pobytom v Spoločenstve a Turkménsku, ktoré súvisia s pohybom tovaru, uskutočnené v súlade s touto dohodou.
      Článok 14
      [DPS s Turkménskom: článok 41 ods. 4]
      Strany sa dohodli, že spoločne preskúmajú spôsoby uplatňovania právnych predpisov oboch strán týkajúcich sa hospodárskej súťaže v prípadoch, keď sa týkajú obchodovania medzi nimi.
      Článok 15
      [DPS s Turkménskom: článok 40 ods. 1]
      Na základe ustanovení tohto článku a prílohy II pokračuje Turkménsko v zlepšovaní ochrany práv duševného, priemyselného a obchodného vlastníctva tak, aby do konca piateho roka od nadobudnutia platnosti dohody zabezpečilo úroveň ochrany podobnú tej, ktorú v Spoločenstve zabezpečujú právne predpisy Spoločenstva, predovšetkým právne predpisy uvedené v prílohe II, vrátane účinných prostriedkov na presadenie týchto práv.
      Článok 16
      Vzájomná administratívna pomoc medzi orgánmi strán v colných záležitostiach sa uskutočňuje v súlade s protokolom pripojeným k tejto dohode.
      HLAVA IV

         INŠTITUCIONÁLNE, VŠEOBECNÉ A ZÁVEREČNÉ USTANOVENIA

      [DPS s Turkménskom: hlava XI]
      Článok 17
      Spoločný výbor zriadený na základe Dohody o obchode a obchodnej a hospodárskej spolupráci medzi Európskym hospodárskym spoločenstvom a Európskym spoločenstvom pre atómovú energiu a Zväzom sovietskych socialistických republík podpísanej 18. decembra 1989 plní povinnosti, ktoré mu ukladá táto dohoda, až do zriadenia rady pre spoluprácu na základe článku 77 dohody o partnerstve a spolupráci.
      Článok 18
      Spoločný výbor môže v prípadoch uvedených v tejto dohode vydávať odporúčania na účely dosiahnutia cieľov tejto dohody.
      Odporúčania navrhuje na základe dohody medzi stranami.
      Článok 19
      [DPS s Turkménskom: článok 81]
      Pri skúmaní otázok, ktoré vzniknú v rámci tejto dohody vo vzťahu k ustanoveniu, ktoré sa týka niektorého článku niektorej zo zakladajúcich dohôd WTO, spoločný výbor vezme v čo najväčšej možnej miere do úvahy výklad, ktorý k danému článku všeobecne zastávajú členovia WTO.
      Článok 20
      [DPS s Turkménskom: článok 85]
      1.   V rámci tejto dohody sa každá zo strán zaväzuje, že zaistí, aby fyzické a právnické osoby druhej strany mali bez diskriminácie v porovnaní s ich vlastnými štátnymi príslušníkmi prístup k príslušným súdom a správnym orgánom strán, aby mohli obhajovať svoje individuálne práva a svoje vlastnícke práva vrátane práv týkajúcich sa duševného, priemyselného a obchodného vlastníctva.
      2.   V rámci svojich príslušných právomocí strany:

                  —

                  odporučia prijatie rozhodcovského konania na riešenie sporov, ktoré vznikli na základe obchodných transakcií a transakcií spolupráce medzi hospodárskymi subjektmi Spoločenstva a Turkménska,

                  —

                  súhlasia s tým, že v prípadoch, keď sa spor predloží na rozhodcovské konanie, si každá strana sporu s výnimkou prípadov, keď predpisy rozhodcovského centra vybraného stranami stanovia inak, môže zvoliť vlastného rozhodcu bez ohľadu na jeho štátnu príslušnosť a že predsedajúci tretí rozhodca alebo jediný rozhodca môže byť štátnym príslušníkom tretieho štátu,

                  —

                  odporučia svojim hospodárskym subjektom, aby si po vzájomnej dohode vybrali rozhodné právo pre svoje zmluvy,

                  —

                  podporia použitie rozhodcovských pravidiel vypracovaných Komisiou OSN pre medzinárodné obchodné právo (Uncitral) a vedenie rozhodcovského konania v rozhodcovskom centre signatárskeho štátu Dohovoru o uznaní a výkone cudzích rozhodcovských nálezov podpísaného 10. júna 1958 v New Yorku.

            Článok 21
      [DPS s Turkménskom: článok 86]
      Žiadne ustanovenie dohody nebráni žiadnej zo strán, aby prijala opatrenia:

                  a)

                  ktoré považuje za potrebné na to, aby sa zabránilo úniku informácií, ktoré sú v rozpore so základnými záujmami jej bezpečnosti;

                  b)

                  ktoré súvisia s výrobou alebo obchodom so zbraňami, strelivom alebo vojenským materiálom alebo s výskumom, vývojom alebo výrobou nevyhnutnou na jej obranné účely za predpokladu, že takýmito opatreniami sa nezhoršia podmienky hospodárskej súťaže pre výrobky, ktoré nie sú výslovne určené na vojenské účely;

                  c)

                  ktoré považuje za podstatné na zaručenie vlastnej bezpečnosti v prípade vážnych vnútroštátnych nepokojov ohrozujúcich zachovanie verejného poriadku, v čase vojny alebo vážneho medzinárodného napätia predstavujúceho hrozbu vojny alebo z dôvodu splnenia záväzkov, ktoré prijala s cieľom zachovať mier a medzinárodnú bezpečnosť;

                  d)

                  ktoré považuje za nevyhnutné na dodržanie svojich medzinárodných povinností a záväzkov pri kontrole priemyselného tovaru a technológie dvojakého použitia.

            Článok 22
      [DPS s Turkménskom: článok 87]
      1.   V oblastiach, na ktoré sa vzťahuje táto dohoda, a bez toho, aby boli dotknuté akékoľvek v nej obsiahnuté osobitné ustanovenia:

                  —

                  opatrenia, ktoré Turkménsko uplatňuje voči Spoločenstvu, nesmú spôsobiť diskrimináciu medzi členskými štátmi, ich štátnymi príslušníkmi ani ich spoločnosťami,

                  —

                  opatrenia, ktoré Spoločenstvo uplatňuje voči Turkménsku, nesmú spôsobiť diskrimináciu medzi turkménskymi štátnymi príslušníkmi alebo spoločnosťami.

            2.   Ustanovenia v odseku 1 sa nedotýkajú práva strán uplatňovať voči daňovým poplatníkom, ktorí sa nenachádzajú v rovnakej situácii, pokiaľ ide o miesto ich bydliska, príslušné ustanovenia ich daňových zákonov.
      Článok 23
      [DPS s Turkménskom: článok 88]
      1.   Ktorákoľvek strana môže spoločnému výboru postúpiť spor, ktorý sa týka uplatňovania alebo výkladu tejto dohody.
      2.   Spoločný výbor môže spor urovnať vydaním odporúčania.
      3.   V prípade, že spor nemožno urovnať v súlade s odsekom 2, ktorákoľvek zo strán môže druhej strane oznámiť vymenovanie mediátora; druhá strana musí v nadväznosti na to do dvoch mesiacov vymenovať druhého mediátora.
      Spoločný výbor vymenuje tretieho mediátora.
      Mediátori prijímajú svoje odporúčania väčšinou hlasov. Takéto odporúčania nie sú pre strany záväzné.
      Článok 24
      [DPS s Turkménskom: článok 89]
      Strany sa zaväzujú, že na žiadosť jednej zo strán uskutočnia spolu vhodnou cestou bezodkladné konzultácie, aby prerokovali akúkoľvek záležitosť týkajúcu sa výkladu alebo vykonávania tejto dohody a iných dôležitých aspektov súvisiacich s ich vzájomnými vzťahmi.
      Ustanoveniami tohto článku nie sú žiadnym spôsobom dotknuté ani ovplyvnené ustanovenia článkov 7, 23 a 28.
      Článok 25
      [DPS s Turkménskom: článok 90]
      Zaobchádzanie poskytnuté Turkménsku na základe tejto dohody nesmie byť v žiadnom prípade výhodnejšie ako zaobchádzanie, ktoré si členské štáty poskytujú navzájom.
      Článok 26
      [DPS s Turkménskom: článok 92]
      V prípade, že oblasti, na ktoré sa vzťahuje táto dohoda, sú predmetom Zmluvy o Európskej energetickej charte a jej protokolov, táto zmluva a tieto protokoly sa po nadobudnutí platnosti uplatňujú na tieto otázky, avšak len v rozsahu, na aký sa takéto uplatnenie vzťahuje.
      Článok 27
      1.   Táto dohoda sa uplatňuje, pokiaľ nenadobudne platnosť dohoda o partnerstve a spolupráci parafovaná 24. mája 1997.
      2.   Túto dohodu môže vypovedať ktorákoľvek strana formou oznámenia druhej strane. Táto dohoda sa prestane uplatňovať šesť mesiacov odo dňa takého oznámenia.
      Článok 28
      [DPS s Turkménskom: článok 94]
      1.   Strany prijmú akékoľvek všeobecné alebo osobitné opatrenia potrebné na to, aby splnili svoje záväzky v rámci dohody. Postarajú sa, aby sa ciele uvedené v dohode dosiahli.
      2.   Ak ktorákoľvek zo strán nadobudne presvedčenie, že druhá strana nesplnila určitý záväzok, ktorý jej ukladá dohoda, môže prijať primerané opatrenia. S výnimkou mimoriadne naliehavých prípadov však najprv poskytne spoločnému výboru všetky dôležité informácie, ktoré sú potrebné na dôkladné preskúmanie situácie s cieľom nájsť riešenie prijateľné pre obidve strany.
      Pri výbere týchto opatrení sa musia uprednostniť tie, ktoré v čo najmenšej miere narušia riadne plnenie dohody. Na požiadanie druhej strany sa tieto opatrenia bezodkladne oznámia spoločnému výboru.
      Článok 29
      [DPS s Turkménskom: článok 95]
      Prílohy I a II a protokol o vzájomnej administratívnej pomoci v colných záležitostiach tvoria neoddeliteľnú súčasť tejto dohody.
      Článok 30
      [DPS s Turkménskom: článok 97]
      Táto dohoda sa na jednej strane vzťahuje na územia, na ktorých sa uplatňuje Zmluva o založení Európskeho spoločenstva, Zmluva o založení Európskeho spoločenstva pre atómovú energiu a Zmluva o založení Európskeho spoločenstva uhlia a ocele, a to za podmienok, ktoré sú v týchto zmluvách ustanovené, a na strane druhej na územie Turkménska.
      Článok 31
      Táto dohoda je vyhotovená v dvoch exemplároch v anglickom, dánskom, fínskom, francúzskom, gréckom, holandskom, nemeckom, portugalskom, španielskom, švédskom, talianskom a turkménskom jazyku, pričom každé znenie je rovnako autentické.
      Článok 32
      Strany túto dohodu schvália v súlade s vlastnými postupmi.
      Táto dohoda nadobúda platnosť prvým dňom druhého mesiaca nasledujúceho po dni, v ktorom strany oznámia generálnemu tajomníkovi Rady Európskej únie, že sa ukončili postupy uvedené v prvom odseku.
      Pokiaľ ide o vzťahy medzi Turkménskom a Spoločenstvom, po nadobudnutí platnosti táto dohoda nahradí článok 2 a článok 3 okrem jeho štvrtej zarážky a články 4 až 16 dohody o obchodnej a hospodárskej spolupráci medzi Európskym hospodárskym spoločenstvom a Európskym spoločenstvo pre atómovú energiu a Zväzom sovietskych socialistických republík, ktorá bola podpísaná v Bruseli 18. decembra 1989.

         ZOZNAM PRILOŽENÝCH DOKUMENTOV

                     PRÍLOHA I

                     :

                     Informatívny zoznam výhod poskytnutých Turkménskom nezávislým štátom v súlade s článkom 2 ods. 3.

                     PRÍLOHA II

                     :

                     Akty o duševnom, priemyselnom a obchodnom vlastníctve, na ktoré sa odkazuje v článku 15.

               Protokol o vzájomnej administratívnej pomoci v colných záležitostiach.

            PRÍLOHA I

               Informatívny zoznam výhod poskytnutých Turkménskom nezávislým štátom v súlade s článkom 2 ods. 3

            1.   Zdaňovanie dovozu/vývozu
            Neuplatňujú sa žiadne dovozné ani vývozné clá.
            Služby, ako napríklad colné vybavenie, provízie a iné clá vyberané štátnou colnou správou, štátnou komoditnou burzou a štátnou daňovou kontrolou, nie sú splatné v prípade týchto druhov tovaru:

                        —

                        dovoz obilia, potravín pre dojčatá a malé deti, potravín predávaných obyvateľstvu za štátom stanovené ceny,

                        —

                        tovar dovážaný na základe zmluvy a hradený zo štátneho rozpočtu Turkménska.

                  2.   Podmienky prepravy a tranzitu
            Pokiaľ ide o krajiny Spoločenstva nezávislých štátov, ktoré sú stranami mnohostrannej dohody o zásadách a podmienkach vzťahov pre oblasť dopravy a/alebo na základe dvojstranných dohôd o preprave a tranzite, obojstranne sa neuplatňujú žiadne dane ani poplatky za prepravu a colné odbavenie tovaru (vrátane tovaru v tranzite) a tranzit vozidiel.
            Vozidlá zo Spoločenstva nezávislých štátov sú pri prechode cez územie Turkménska oslobodené od všetkých colných poplatkov.

            PRÍLOHA II

               Akty o duševnom, priemyselnom a obchodnom vlastníctve, na ktoré sa odkazuje v článku 15

                        1.

                        Akty Spoločenstva uvedené v článku 15:

                                    —

                                    prvá smernica Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok,

                                    —

                                    smernica Rady 87/54/EHS zo 16. decembra 1986 o právnej ochrane topografií polovodičových výrobkov,

                                    —

                                    smernica Rady 91/250/EHS zo 14. mája 1991 o právnej ochrane počítačových programov,

                                    —

                                    nariadenie Rady (EHS) č. 1768/92 z 18. júna 1992 o vytvorení dodatkového ochranného osvedčenia na liečivá,

                                    —

                                    nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín,

                                    —

                                    smernica Rady 93/83/EHS z 27. septembra 1993 o koordinácii určitých pravidiel týkajúcich sa autorského práva a príbuzných práv pri satelitnom vysielaní a káblovej retransmisii,

                                    —

                                    smernica Rady 93/98/EHS z 29. októbra 1993 o zosúladení lehoty ochrany autorského práva a niektorých príbuzných práv,

                                    —

                                    smernica Rady 92/100/EHS z 19. novembra 1992 o nájomnom práve a výpožičnom práve a o určitých právach súvisiacich s autorskými právami v oblasti duševného vlastníctva,

                                    —

                                    nariadenie Európskeho parlamentu a Rady č. 1610/96 z 23. júla 1996 o vytvorení doplnkového ochranného certifikátu pre výrobky na ochranu rastlín,

                                    —

                                    smernica Európskeho parlamentu a Rady 96/9/ES z 11. marca 1996 o právnej ochrane databáz,

                                    —

                                    nariadenie Rady (ES) č. 3295/94 z 22. decembra 1994, ktorým sa ustanovujú opatrenia zakazujúce uvoľnenie falšovaných a pirátskych tovarov do voľného obehu, ich export, reexport alebo uplatňovanie režimu suspenzie pre tieto tovary.

                        2.

                        Ak sa v oblasti duševného, priemyselného a obchodného vlastníctva, tak ako ju upravujú uvedené akty Spoločenstva, vyskytnú problémy, ktoré ovplyvňujú obchodné podmienky, uskutočnia sa bezodkladne na žiadosť Spoločenstva alebo Turkménska konzultácie, ktorých cieľom bude dosiahnutie vzájomne uspokojivého riešenia.

            PROTOKOL
            o vzájomnej administratívnej pomoci v colných záležitostiach
            Článok 1
            Vymedzenie pojmov
            Na účely tohto protokolu:

                        a)

                        „colné predpisy“ sú všetky právne predpisy platné na území strán, ktoré upravujú dovoz, vývoz, tranzit tovaru a jeho prepustenie do akéhokoľvek colného režimu, vrátane opatrení pre zákazy, obmedzenia a kontrolu, ktoré strany prijali;

                        b)

                        „dožadujúci orgán“ je príslušný správny orgán, ktorý bol na tento účel zmluvnou stranou a ktorý podáva žiadosť o pomoc v colných záležitostiach;

                        c)

                        „dožiadaný orgán“ je príslušný správny orgán, ktorý bol na tento účel určený stranou a ktorý dostane žiadosť o pomoc v colných záležitostiach;

                        d)

                        „osobné údaje“ sú všetky informácie týkajúce sa identifikovanej alebo identifikovateľnej osoby;

                        e)

                        „operácia, ktorou sa porušujú colné predpisy“ je akékoľvek porušenie alebo snaha o porušenie colných predpisov.

                  Článok 2
            Rozsah pôsobnosti
            1.   Strany si vzájomne pomáhajú v oblastiach patriacich do ich pôsobnosti s cieľom zaistiť riadne uplatňovanie colných predpisov najmä prostredníctvom prevencie, zisťovania a vyšetrovania porušenia colných predpisov, a to spôsobom a za podmienok, ktoré sú ustanovené v tomto protokole.
            2.   Pomoc v colných záležitostiach, ako je ustanovená v tomto protokole, sa vzťahuje na správne orgány strán príslušné na uplatňovanie tohto protokolu. Nie sú tým dotknuté predpisy, ktorými sa riadi vzájomná pomoc v trestných veciach. Nevzťahuje sa ani na informácie získané pri výkone právomocí na základe žiadosti justičných orgánov okrem prípadov, keď uvedené orgány povolili oznámenie týchto informácií.
            Článok 3
            Pomoc na základe žiadosti
            1.   Na žiadosť dožadujúceho orgánu mu dožiadaný orgán poskytne všetky potrebné informácie, ktoré dožadujúcemu orgánu umožnia zabezpečiť dodržiavanie colných predpisov, vrátane informácií o oznámených alebo plánovaných operáciách, ktorými sa porušujú alebo by sa mohli porušovať tieto colné predpisy.
            2.   Na žiadosť dožadujúceho orgánu dožiadaný orgán oznámi, či tovar vyvezený z územia jednej strany bol riadne dovezený na územie druhej strany, a v prípade potreby uvedie colný režim, ktorý bol použitý pre tento tovar.
            3.   Na žiadosť dožadujúceho orgánu dožiadaný orgán prijme v rámci svojich zákonov potrebné opatrenia na zaistenie osobitného dohľadu nad:

                        a)

                        fyzickými alebo právnickými osobami, u ktorých existuje dôvodné podozrenie, že vykonávajú alebo vykonávali operácie, ktorými sa porušujú colné predpisy;

                        b)

                        miestami, kde sa tovar uskladňuje takým spôsobom, ktorý vyvoláva dôvodné podozrenie, že tento tovar je určený na operácie, ktorými sa porušujú colné predpisy;

                        c)

                        pohybmi tovaru, ktoré by mohli viesť k operáciám, ktorými sa porušujú colné predpisy;

                        d)

                        dopravnými prostriedkami, pri ktorých existuje dôvodné podozrenie, že sa použili alebo sa môžu použiť na operácie, ktorými sa porušujú colné predpisy.

                  Článok 4
            Pomoc na vlastný podnet
            Strany si na vlastný podnet alebo v súlade so svojimi zákonmi, nariadeniami a inými právnymi nástrojmi navzájom poskytnú pomoc, a to bez predchádzajúcej žiadosti, pokiaľ sa domnievajú, že je to nevyhnutné na správne uplatňovanie colných predpisov, najmä pokiaľ získajú informácie, ktoré sa týkajú:

                        —

                        operácií, ktorými sa porušujú alebo pravdepodobne porušujú dané predpisy a ktoré môžu byť predmetom záujmu druhej strany,

                        —

                        nových spôsobov alebo metód používaných na vykonávanie týchto operácií,

                        —

                        tovaru, o ktorom je známe, že je predmetom operácií, ktorými sa porušujú colné predpisy,

                        —

                        fyzických alebo právnických osôb, u ktorých je dôvodné podozrenie, že sa zúčastňujú alebo sa zúčastnili na operáciách, ktorými sa porušujú colné predpisy,

                        —

                        dopravných prostriedkov, pri ktorých je dôvodné podozrenie, že sa použili alebo by sa mohli použiť pri operáciách, ktorými sa porušujú colné predpisy.

                  Článok 5
            Doručenie/oznámenie
            Na žiadosť dožadujúceho orgánu prijme dožiadaný orgán v súlade so svojimi právnymi predpismi všetky nevyhnutné opatrenia na to, aby zabezpečil:

                        —

                        doručenie všetkých dokumentov,

                        —

                        oznámenie všetkých rozhodnutí,

                  ktoré patria do pôsobnosti tohto protokolu, adresátovi s bydliskom alebo sídlom na jeho území. V takom prípade sa pre žiadosti o doručenie alebo oznámenie použije článok 6 ods. 3.
            Článok 6
            Forma a obsah žiadostí o pomoc
            1.   Žiadosti zostavené podľa tohto protokolu sa podávajú písomne. Sú doložené dokladmi, ktoré sú nevyhnutné na vybavenie žiadosti. Ak to vyžaduje naliehavosť situácie, môžu sa prijať aj ústne žiadosti, ktoré však musia byť bezodkladne písomne potvrdené.
            2.   Žiadosti predložené v súlade s odsekom 1 obsahujú tieto informácie:

                        a)

                        dožadujúci orgán podávajúci žiadosť;

                        b)

                        požadované opatrenie;

                        c)

                        predmet a dôvod žiadosti;

                        d)

                        dotknuté právne predpisy a iné právne skutočnosti;

                        e)

                        čo najpresnejšie a najúplnejšie údaje o fyzických osobách alebo právnických osobách, ktoré predstavujú predmet šetrení;

                        f)

                        súhrnný prehľad súvisiacich skutočností a dosiaľ vykonaných šetrení, ak nejde o prípady ustanovené v článku 5.

                  3.   Žiadosti sa podávajú v úradnom jazyku dožiadaného orgánu alebo v jazyku, ktorý je preň prijateľný.
            4.   Pokiaľ žiadosť nespĺňa formálne náležitosti, možno žiadať o jej opravu alebo doplnenie; možno však nariadiť predbežné opatrenia.
            Článok 7
            Vybavovanie žiadostí
            1.   S cieľom vybaviť žiadosť o pomoc koná dožiadaný orgán v rámci svojej pôsobnosti a dostupných zdrojov tak, ako by konal na vlastnú potrebu alebo na žiadosť iných orgánov tejto strany, to znamená, že postúpi informácie, ktoré má k dispozícii, vykoná príslušné šetrenia alebo zaistí ich vykonanie. Toto ustanovenie sa týka aj správneho oddelenia, ktorému žiadosť zaslal dožiadaný orgán, ak dožiadaný orgán nemôže sám konať.
            2.   Žiadosti o pomoc sa vybavujú v súlade so zákonmi a inými právnymi predpismi dožiadanej strany.
            3.   Náležite splnomocnení úradníci jednej strany môžu so súhlasom druhej strany a za podmienok ňou stanovených získať od útvarov dožiadaného orgánu alebo iného orgánu, za ktorý dožiadaný orgán zodpovedá, informácie týkajúce sa operácií, ktorými sa porušujú alebo môžu porušiť colné predpisy, ktoré dožadujúci orgán potrebuje na účely tohto protokolu.
            4.   Úradníci jednej strany sa môžu so súhlasom druhej strany a za podmienok touto druhou stranou stanovených zúčastniť na šetreniach, ktoré prebiehajú na území tejto druhej strany.
            Článok 8
            Forma, akou sa musia poskytovať informácie
            1.   Dožiadaný orgán oboznámi dožadujúci orgán s výsledkami šetrenia vo forme dokumentov, overených kópií dokumentov, správ a podobných textov.
            2.   Dokumenty ustanovené v odseku 1 možno nahradiť informáciami spracovanými elektronickým spôsobom v akejkoľvek forme na rovnaký účel.
            3.   Pôvodné spisy a dokumenty sa vyžiadajú len vtedy, ak sa overené kópie považujú za nedostatočné. Originály, ktoré boli odoslané, sa musia vrátiť hneď, ako je to možné.
            Článok 9
            Výnimky z povinnosti poskytnúť pomoc
            1.   Strany môžu odmietnuť poskytnutie pomoci uvedenej v tomto protokole, pokiaľ by toto poskytnutie:

                        a)

                        mohlo ohroziť zvrchovanosť Turkménska alebo členského štátu, ktorý bol požiadaný o pomoc na základe tohto protokolu, alebo

                        b)

                        mohlo ohroziť verejný poriadok, bezpečnosť alebo iné zásadné záujmy najmä v prípadoch uvedených v článku 10 ods. 2, alebo

                        c)

                        zahŕňalo menové alebo daňové predpisy, ktoré sa netýkajú colných predpisov, alebo

                        d)

                        predstavovalo porušenie priemyselného, obchodného alebo služobného tajomstva.

                  2.   Ak žiada dožadujúci orgán o pomoc, ktorú by sám nemohol poskytnúť, ak by bol o ňu požiadaný, upozorní na túto skutočnosť vo svojej žiadosti. O spôsobe, ako zaobchádzať s takouto žiadosťou, rozhodne dožiadaný orgán.
            3.   Ak sa pomoc odmietne, rozhodnutie o odmietnutí pomoci a jeho vysvetľujúce odôvodnenie sa bezodkladne oznámi dožadujúcemu orgánu.
            Článok 10
            Výmena informácií a dôvernosť
            1.   Všetky informácie poskytnuté v akejkoľvek forme na základe tohto protokolu sú dôvernej alebo vyhradenej povahy v závislosti od predpisov uplatňovaných každou stranou. Vzťahuje sa na ne služobné tajomstvo a požívajú ochranu podľa príslušných právnych predpisov strany, ktorá ich získala, ako aj podľa zodpovedajúcich ustanovení platných pre inštitúcie Spoločenstva.
            2.   Osobné údaje môžu byť poskytnuté, ak sa prijímajúca strana zaviaže zabezpečiť týmto údajom aspoň takú ochranu, aká sa im v takomto prípade zabezpečuje u poskytujúcej strany.
            3.   Získané informácie možno použiť len na účely tohto protokolu. Ak jedna zo strán požaduje použitie takýchto informácií na iné účely, vopred o to písomne požiada orgán, ktorý informácie poskytol. Takéto použitie potom podlieha obmedzeniam, ktoré tento orgán stanoví.
            4.   Odsek 3 nebráni použitiu informácií v súdnom alebo správnom konaní, ktoré sa následne začne pre porušenie colných predpisov. Príslušnému orgánu, ktorý poskytol informácie, bude takéto použitie oznámené.
            5.   Strany môžu vo svojich dôkazných záznamoch, správach a svedectvách a pri konaniach alebo žalobách vznesených pred súdom použiť ako dôkaz informácie, ktoré získali, a doklady, do ktorých nahliadli v súlade s ustanoveniami tohto protokolu.
            Článok 11
            Znalci a svedkovia
            Úradník dožiadaného orgánu môže byť poverený, aby v rámci stanovených obmedzení na základe poverenia, ktoré mu bolo udelené, vystúpil ako znalec alebo svedok v súdnom alebo správnom konaní, ktoré sa týka záležitostí upravených v tomto protokole v právomoci druhej strany, a aby predložil predmety, dokumenty alebo ich overené kópie, ktoré by mohli byť potrebné pre takéto konania. Predvolanie na takéto konanie musí výslovne obsahovať informáciu o tom, v akej záležitosti a v akej funkcii alebo postavení bude úradník vypočutý.
            Článok 12
            Náklady na pomoc
            Strany sa vzdávajú všetkých vzájomných nárokov na náhradu nákladov vzniknutých na základe uplatňovania tohto protokolu s výnimkou prípadných nákladov na znalcov a svedkov a nákladov na tlmočníkov a prekladateľov, ktorí nie sú zamestnancami verejnej služby.
            Článok 13
            Uplatňovanie
            1.   Uplatňovanie tohto protokolu sa zveruje ústredným colným orgánom Turkménska na jednej strane a príslušným útvarom Komisie Európskych spoločenstiev, prípadne colným orgánom členských štátov na strane druhej. Tieto rozhodnú o všetkých praktických opatreniach a ustanoveniach, ktoré sú nevyhnutné na uplatňovanie tohto protokolu, pričom vezmú do úvahy platné predpisy v oblasti ochrany údajov. Môžu odporučiť príslušným orgánom zmeny a doplnenia, ktoré by sa podľa nich mali v tomto protokole vykonať.
            2.   Zmluvné strany navzájom konzultujú a následne sa informujú o podrobných pravidlách vykonávania, ktoré sú prijaté v súlade s ustanoveniami tohto protokolu.
            Článok 14
            Ďalšie dohody
            1.   So zreteľom na príslušné právomoci Európskeho spoločenstva a členských štátov ustanovenia tohto protokolu:

                        —

                        sa nedotýkajú zmluvne stanovených povinností strán podľa akejkoľvek medzinárodnej dohody alebo medzinárodného dohovoru,

                        —

                        sa považujú za dopĺňajúce k dohodám o vzájomnej pomoci, ktoré boli uzatvorené alebo môžu byť uzatvorené medzi jednotlivými členskými štátmi a Turkménskom, a

                        —

                        sa nedotýkajú ustanovení, ktorými sa riadi výmena všetkých informácií medzi príslušnými útvarmi Komisie a príslušnými orgánmi členských štátov, ktoré boli získané na základe tejto dohody a ktoré by mohli byť predmetom záujmu Spoločenstva.

                  2.   Bez ohľadu na ustanovenia odseku 1 majú ustanovenia tejto dohody prednosť pred ustanoveniami dvojstranných dohôd o vzájomnej pomoci, ktoré boli uzatvorené alebo by mohli byť uzatvorené medzi jednotlivými členskými štátmi a Turkménskom, pokiaľ nie sú ustanovenia týchto dohôd v súlade s ustanoveniami tohto protokolu.
            3.   Pokiaľ ide o vykonávanie tohto protokolu, strany uskutočnia konzultácie pri riešení problémov v rámci spoločného výboru uvedeného v článku 17 tejto dohody.

         ZÁVEREČNÝ AKT
         Splnomocnení zástupcovia EURÓPSKEHO SPOLOČENSTVA, EURÓPSKEHO SPOLOČENSTVA UHLIA A OCELE a EURÓPSKEHO SPOLOČENSTVA PRE ATÓMOVÚ ENERGIU, ďalej len „Spoločenstvo“,
         na jednej strane a
         splnomocnení zástupcovia TURKMÉNSKA
         na strane druhej,
         ktorí sa stretli 10. novembra 1999 v Bruseli, aby podpísali Dočasnú dohodu o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, ďalej len „dohoda“, prijali tieto dokumenty:
         dohodu vrátane jej príloh a tento protokol:
         Protokol o vzájomnej pomoci medzi správnymi orgánmi v colných záležitostiach.
         Splnomocnení zástupcovia Spoločenstva a splnomocnení zástupcovia Turkménska prijali nižšie uvedené spoločné vyhlásenia pripojené k tomuto záverečnému aktu:

                     spoločné vyhlásenie k osobným údajom,

                     spoločné vyhlásenie k článku 7 dohody,

                     spoločné vyhlásenie k článku 8 dohody,

                     spoločné vyhlásenie k článku 15 dohody,

                     spoločné vyhlásenie k článku 28 dohody.

               Splnomocnení zástupcovia Spoločenstva ďalej vzali na vedomie jednostranné vyhlásenie pripojené k tomuto záverečnému aktu:
         jednostranné vyhlásenie Turkménska o ochrane práv duševného, priemyselného a obchodného vlastníctva.

            V Bruseli desiateho novembra tisíc deväťsto deväťdesiatdeväť.

               Za Európske spoločenstvo, Európske spoločenstvo uhlia a ocele a Európske spoločenstvo pre atómovú energiu

               Za Turkménsko

            Spoločné vyhlásenie k osobným údajom
            Pri uplatňovaní dohody sú si strany vedomé potreby primeranej ochrany osôb v súvislosti so spracúvaním osobných údajov a s voľným pohybom takýchto údajov.

            Spoločné vyhlásenie k článku 7 dohody
            Spoločenstvo a Turkménsko vyhlasujú, že znenie ochrannej doložky neposkytuje ochranný režim podľa dohody GATT.

            Spoločné vyhlásenie k článku 8 dohody
            Kým Turkménsko nepristúpi k Svetovej obchodnej organizácii (WTO), strany sa o dovoznej colnej politike Turkménska vrátane zmien v colnej ochrane radia v spoločnom výbore. Takéto konzultácie sa konajú najmä pred zvýšením colnej ochrany.

            Spoločné vyhlásenie k článku 15 dohody
            Strany v rámci svojich právomocí súhlasia s tým, že na účely tejto dohody pojem „duševné, priemyselné a obchodné vlastníctvo“ zahŕňa najmä ochranu autorských práv a súvisiacich práv vrátane autorských práv na počítačové programy, práva týkajúce sa patentov, priemyselných vzorov, zemepisných označení vrátane označení pôvodu, ochranných známok pre tovar a služby, topografií integrovaných obvodov, ako aj ochrany proti nekalej hospodárskej súťaži podľa článku 10 bis Parížskeho dohovoru na ochranu priemyselného vlastníctva a o ochrane nezverejnených informácií o know-how.

            Spoločné vyhlásenie k článku 28 dohody

                        1.

                        Strany súhlasia, že na účely správneho výkladu a praktického uplatňovania tejto dohody sa pod pojmom „mimoriadne naliehavé prípady“, ktorý sa uvádza v článku 28 dohody, rozumejú prípady závažného porušenia tejto dohody jednou zo strán. Závažné porušenie dohody spočíva:

                                    a)

                                    vo vypovedaní dohody, ktoré nie je prípustné podľa všeobecných pravidiel medzinárodného práva,
                                    alebo

                                    b)

                                    v porušení podstatných prvkov tejto dohody uvedených v článku 1.

                        2.

                        Strany súhlasia, že „primerané opatrenia“ uvedené v článku 28 sú opatrenia prijaté v súlade s medzinárodným právom. Ak niektorá strana prijme opatrenie v mimoriadne naliehavom prípade, ako sa uvádza v článku 28, druhá strana môže uplatniť postup týkajúci sa riešenia sporov.

            Jednostranné vyhlásenie Turkménska o ochrane práv duševného, priemyselného a obchodného vlastníctva
            Turkménsko vyhlasuje, že:

                        1.

                        do konca piateho roku po nadobudnutí platnosti dohody pristúpi Turkménsko k mnohostranným dohovorom o právach duševného, priemyselného a obchodného vlastníctva uvedeným v odseku 2 tohto vyhlásenia, ktorého stranami sú členské štáty Spoločenstva alebo ktoré členské štáty v skutočnosti uplatňujú podľa príslušných ustanovení obsiahnutých v týchto dohovoroch.

                        2.

                        Odsek 1 tohto vyhlásenia sa týka týchto mnohostranných dohovorov:

                                    —

                                    Bernský dohovor o ochrane literárnych a umeleckých diel (Parížsky akt, 1971),

                                    —

                                    Medzinárodný dohovor o ochrane výkonných umelcov, výrobcov zvukových záznamov a rozhlasových organizácií (Rím 1961),

                                    —

                                    Madridská dohoda o medzinárodnom zápise ochranných známok (Štokholmský akt, 1967, zmenený a doplnený v roku 1979),

                                    —

                                    Protokol k Madridskej dohode o medzinárodnom zápise ochranných známok (Madrid 1989),

                                    —

                                    Niceská dohoda o medzinárodnom triedení výrobkov a služieb pre zápis známok (Ženeva 1977, zmenená a doplnená v roku 1979),

                                    —

                                    Budapeštianska zmluva o medzinárodnom uznávaní uloženia mikroorganizmov na účely patentového konania (1977, upravená v roku 1980),

                                    —

                                    Medzinárodný dohovor na ochranu nových odrôd rastlín (Ženevský akt, 1991).

                        3.

                        Turkménsko potvrdzuje dôležitosť záväzkov, ktoré vyplývajú z týchto mnohostranných dohovorov:

                                    —

                                    Parížsky dohovor na ochranu priemyselného vlastníctva (Štokholmský akt, 1967, zmenený a doplnený v roku 1979),

                                    —

                                    Zmluva o patentovej spolupráci (Washington 1970, zmenená a doplnená v rokoch 1979 a 1984).

                        4.

                        Od nadobudnutia platnosti tejto dohody poskytuje Turkménsko v oblasti uznávania a ochrany duševného, priemyselného a obchodného vlastníctva spoločnostiam a štátnym príslušníkom Spoločenstva zaobchádzanie, ktoré nie je menej priaznivé než zaobchádzanie poskytnuté ktorejkoľvek tretej krajine na základe dvojstranných dohôd.

                        5.

                        Ustanovenia odseku 4 sa nevzťahujú na výhody, ktoré Turkménsko poskytuje ktorejkoľvek tretej krajine na účinnom recipročnom základe, ani na výhody, ktoré Turkménsko poskytuje inej krajine bývalého ZSSR.

            Výmena listov medzi Európskym spoločenstvom a Turkménskom, ktorou sa mení a dopĺňa Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, pokiaľ ide o autentické jazykové znenia
            Vážený pán,
            Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej bola podpísaná 10. novembra 1999.
            V článku 31 dočasnej dohody sú za autentické znenia tejto dohody označené jazykové znenia v angličtine, dánčine, fínčine, francúzštine, gréčtine, holandčine, nemčine, portugalčine, španielčine, švédčine, taliančine a turkménčine.
            Keďže počet úradných jazykov inštitúcií Európskeho spoločenstva vzrástol najmä v dôsledku pristúpenia 12 nových členských štátov k Európskej únii v období po podpísaní dočasnej dohody, je potrebné, aby jazykové znenia v bulharčine, češtine, estónčine, litovčine, lotyštine, maďarčine, maltčine, poľštine, rumunčine, slovenčine a slovinčine boli takisto označené za autentické znenia dočasnej dohody a aby sa článok 31 dočasnej dohody zodpovedajúcim spôsobom zmenil a doplnil.
            Tieto ďalšie jazykové znenia sú priložené k tomuto listu.
            Bol by som Vám vďačný, keby ste mohli vyjadriť súhlas Turkménska s priloženými jazykovými zneniami ako autentickými zneniami dočasnej dohody a súhlas Turkménska so zodpovedajúcou zmenou a doplnením článku 31 dočasnej dohody.
            Tento nástroj nadobudne platnosť v deň jeho podpisu.
            Prijmite, prosím, prejav mojej najhlbšej úcty.

                  Za Európske spoločenstvo

            Vážený pán,
            je mi cťou potvrdiť prijatie Vášho listu s dnešným dátumom a priložených jazykových znení Dočasnej dohody o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, ktorý mal toto znenie:

               „Dočasná dohoda o obchode a obchodných záležitostiach medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej bola podpísaná 10. novembra 1999.
               V článku 31 dočasnej dohody sú za autentické znenia tejto dohody označené jazykové znenia v angličtine, dánčine, fínčine, francúzštine, gréčtine, holandčine, nemčine, portugalčine, španielčine, švédčine, taliančine a turkménčine.
               Keďže počet úradných jazykov inštitúcií Európskeho spoločenstva vzrástol najmä v dôsledku pristúpenia 12 nových členských štátov k Európskej únii v období po podpísaní dočasnej dohody, je potrebné, aby jazykové znenia v bulharčine, češtine, estónčine, litovčine, lotyštine, maďarčine, maltčine, poľštine, rumunčine, slovenčine a slovinčine boli takisto označené za autentické znenia dočasnej dohody a aby sa článok 31 dočasnej dohody zodpovedajúcim spôsobom zmenil a doplnil.
               Tieto ďalšie jazykové znenia sú priložené k tomuto listu.
               Bol by som Vám vďačný, keby ste mohli vyjadriť súhlas Turkménska s priloženými jazykovými zneniami ako autentickými zneniami dočasnej dohody a súhlas Turkménska so zodpovedajúcou zmenou a doplnením článku 31 dočasnej dohody.
               Tento nástroj nadobudne platnosť v deň jeho podpisu.“

            Je mi cťou vyjadriť súhlas Turkménska s priloženými jazykovými zneniami ako autentickými zneniami dočasnej dohody a súhlas Turkménska so zodpovedajúcou zmenou a doplnením článku 31 dočasnej dohody.
            Ako bolo uvedené vo Vašom liste, tento nástroj nadobudne platnosť v deň jeho podpisu.
            Prijmite, prosím, prejav mojej najhlbšej úcty.

                  Za Turkménsko